《挽黄夫人》
宋代·王洋

官栖枳棘莫消魂，身托丝萝在德门。三后姻联门户重，贰卿阅阀德名尊。

伤心结蚁灵轜远，保室鸣鸠道化存。为问如何慰冥漠，饱闻中外有兰孙。

作者简介：（1087—1154）宋楚州山阳人，字元渤。王资深子。徽宗宣和六年进士。高宗绍兴初诏试馆职，历秘书省正字、校书郎、守起居舍人，擢知制诰。十年以权发遣吉州换邵武军。洪皓使金归，人无敢过其居，洋独与往来，为人诬告与闻洪皓欺世飞语，以直徽猷阁出知饶州。寓居信州，有荷花水木之趣，因号王南池。善诗文，其诗极意镂刻，文章以温雅见长。有《东牟集》。